ಇಂದಿನ ಮಿನ್ನಿಯಾಪೋಲಿಸ್ ಪ್ರದೇಶದಲ್ಲಿದ್ದ ಮೂಲ ನಿವಾಸಿಗಳಾದ ಡಕೋಟ ಜನರು, ಗ್ರೇಟ್ ಸ್ಪಿರಿಟ್ ನಲ್ಲಿ ನಂಬಿಕೆ ಇರಿಸಿದ್ದರು ಜೊತೆಗೆ ಯುರೋಪ್ ನ ಎಲ್ಲ ನಿವಾಸಿಗಳು ಧಾರ್ಮಿಕತೆಯನ್ನು ಹೊಂದಿರದಿದ್ದ ಬಗ್ಗೆ ಆಶ್ಚರ್ಯಗೊಂಡಿದ್ದರು. ಐವತ್ತಕ್ಕಿಂತ ಹೆಚ್ಚಿನ ಪಂಗಡಗಳು ಹಾಗು ಧರ್ಮಗಳು ಜೊತೆಗೆ ಕೆಲವು ಪ್ರಸಿದ್ಧ ಇಗರ್ಜಿಗಳು ಮಿನ್ನಿಯಾಪೋಲಿಸ್ ನಗರದಲ್ಲಿ ಸ್ಥಾಪನೆಯಾಗಿವೆ. ನ್ಯೂ ಇಂಗ್ಲೆಂಡ್‌ನಿಂದ ಆಗಮಿಸಿದ ಮಂದಿಯಲ್ಲಿ ಹೆಚ್ಚಿನವರು ಕ್ರೈಸ್ತ ಪ್ರಾಟಿಸ್ಟಂಟ್ಗಳು, ಕ್ವೇಕರ್ಗಳು, ಹಾಗು ಯೂನಿವರ್ಸಲಿಸ್ಟ್ ಗಳು(ಸರ್ವಮೋಕ್ಷವಾದಿಗಳು) ಪಂಗಡಕ್ಕೆ ಸೇರಿದವರಾಗಿದ್ದರು. ನಗರದಲ್ಲಿ ಸತತವಾಗಿ ಬಳಕೆಯಲ್ಲಿರುವ ಅತ್ಯಂತ ಹಳೆಯ ಇಗರ್ಜಿಯಲ್ಲಿ ನಿಕೊಲೆಟ್ ಐಲ್ಯಾಂಡ್/ಪೂರ್ವ ದಂಡೆಯ ನೆರೆ ಪ್ರದೇಶದಲ್ಲಿರುವ ಅವರ್ ಲೇಡಿ ಆಫ್ ಲೌರ್ಡೆಸ್ ಕ್ಯಾಥೊಲಿಕ್ ಚರ್ಚ್ ಸೇರಿದೆ. ಇದನ್ನು ಯೂನಿವರ್ಸಲಿಸ್ಟ್ ಗಳು 1856ರಲ್ಲಿ ನಿರ್ಮಿಸಿದರು ಹಾಗು ನಂತರ ಇದನ್ನು ಒಂದು ಫ್ರೆಂಚ್ ಕ್ಯಾಥೊಲಿಕ್ ಸಮುದಾಯವು ವಶಪಡಿಸಿಕೊಂಡಿತು. ಷಾರೈ ಟೋವ್ ಹೆಸರಿನಿಂದ 1878ರಲ್ಲಿ ರೂಪುಗೊಂಡು, 1902ರಲ್ಲಿ ಮೊದಲ ಬಾರಿಗೆ ಯಹೂದಿ ಸಮುದಾಯವು ಮಿನ್ನಿಯಾಪೋಲಿಸ್‌ನ ಈಸ್ಟ್ ಐಲ್ಸ್ ನಲ್ಲಿ ತಮ್ಮ ಆರಾಧನಾ ಮಂದಿರವನ್ನು ನಿರ್ಮಿಸಿತು, 1920ರಿಂದ ಈ ಮಂದಿರವು ಟೆಂಪಲ್ ಇಸ್ರೇಲ್ ಹೆಸರಿನಿಂದ ಪರಿಚಿತವಾಗಿದೆ. St. ಮೇರಿಸ್ ಆರ್ತೋಡಾಕ್ಸ್ ಕತಿಡ್ರಲ್ ನ್ನು 1887ರಲ್ಲಿ ಸ್ಥಾಪಿಸಲಾಯಿತು, ಇದು ಒಂದು ಮಿಷಿನರಿ ಶಾಲೆಯನ್ನು 1897ರಲ್ಲಿ ಆರಂಭಿಸಿತು ಜೊತೆಗೆ 1905ರಲ್ಲಿ U.S.ನಲ್ಲಿ ಮೊದಲ ರಷ್ಯನ್ ಆರ್ತೋಡಾಕ್ಸ್ ಧಾರ್ಮಿಕ ಶಾಲೆಯನ್ನು ಸ್ಥಾಪಿಸಿತು. U.S.ನ ಮೊದಲ ಬಸಿಲಿಕ, ಲೋರಿಂಗ್ ಪಾರ್ಕ್ ಸಮೀಪದ ರೋಮನ್ ಕ್ಯಾಥೊಲಿಕ್ ಬಸಿಲಿಕ ಆಫ್ ಸೈಂಟ್ ಮೇರಿಯನ್ನು ಪೋಪ್ ಪಿಯಸ್ XI ಹೆಸರಿಸಿದರು. ಕಳೆದ 1972ರಲ್ಲಿ, ಒಂದು ಪರಿಹಾರ ನಿಯೋಗವು ಮೊದಲ ಶಿಯಾ ಮುಸ್ಲಿಂ ಕುಟುಂಬವನ್ನು ಉಗಾಂಡದಿಂದ ಮರುನೆಲೆಗೊಳಿಸಿತು. ಕಳೆದ 2004ರ ಹೊತ್ತಿಗೆ, 20,000 ಹಾಗು 30,000 ನಡುವಿನ ಸಂಖ್ಯೆಯಲ್ಲಿ ಸೊಮಾಲಿ ಮುಸ್ಲಿಮರು ನಗರವನ್ನು ತಮ್ಮ ನೆಲೆಯನ್ನಾಗಿ ಮಾಡಿಕೊಂಡಿದ್ದರು.
ಬಿಲ್ಲಿ ಗ್ರಹಾಮ್ ಎವ್ಯಾಂಜಲಿಸ್ಟಿಕ್ ಅಸೋಸಿಯೇಶನ್, "ಡಿಸಿಶನ್" ಮ್ಯಾಗಜಿನ್, ವರ್ಲ್ಡ್ ವೈಡ್ ಪಿಚರ್ಸ್ ಚಲನಚಿತ್ರ ಹಾಗು ದೂರದರ್ಶನದ ವಿತರಣಾ ಕಚೇರಿಯು ಸುಮಾರು ನಲವತ್ತು ವರ್ಷಗಳ ಕಾಲ 1940ರ ದಶಕದ ಕಡೆಯ ಭಾಗದಿಂದ 2000ರದವರೆಗೂ ಮಿನ್ನಿಯಾಪೋಲಿಸ್ ನಲ್ಲಿ ತನ್ನ ಪ್ರಧಾನ ಕಛೇರಿಯನ್ನು ಹೊಂದಿತ್ತು. ಜಿಮ್ ಬಕ್ಕೆರ್ ಹಾಗು ಟಮ್ಮಿ ಫಾಯೇ ಪೆನ್ಟೆಕೋಸ್ಟಲ್ ನಾರ್ತ್ ಸೆಂಟ್ರಲ್ ಯುನಿವರ್ಸಿಟಿಯಲ್ಲಿ ಅಭ್ಯಸಿಸುವಾಗ ಸಂಧಿಸಿ ದೂರದರ್ಶನ ಸೇವೆಯನ್ನು ಪ್ರಾರಂಭಿಸಿದರು. ಇದು 1980ರ ದಶಕದ ಸುಮಾರಿಗೆ ಈ ಸೇವೆಯು 13.5 ದಶಲಕ್ಷ ಕುಟುಂಬಗಳನ್ನು ತಲುಪಿತ್ತು. ಇಂದು, ನೈರುತ್ಯ ಮಿನ್ನಿಯಾಪೋಲಿಸ್ ನಲ್ಲಿರುವ ಮೌಂಟ್ ಆಲಿವೆಟ್ ಲುಥೆರನ್ ಚರ್ಚ್ 6,000 ಸಕ್ರಿಯ ಸದಸ್ಯರನ್ನು ಹೊಂದಿರುವುದರ ಜೊತೆಗೆ ವಿಶ್ವದ ಅತ್ಯಂತ ದೊಡ್ಡ ಲುಥೆರನ್ ಸಮುದಾಯವನ್ನು ಹೊಂದಿದೆ. ಲಾಂಗ್ ಫೆಲೋ ನೆರೆ ಪ್ರದೇಶದಲ್ಲಿರುವ ಕ್ರೈಸ್ಟ್ ಚರ್ಚ್ ಲುಥೆರನ್ ವಿನ್ಯಾಸಕ ಎಲಿಯೇಲ್ ಸಾರಿನೇನ್ರ ಅತ್ಯುತ್ತಮ ವಿನ್ಯಾಸವೆಂದು ಹೇಳಲಾಗುತ್ತದೆ. ಸಮುದಾಯವು ನಂತರ ಒಂದು ಶೈಕ್ಷಣಿಕ ಕಟ್ಟಡವನ್ನು ನಿರ್ಮಿಸಿತು, ಇದನ್ನು ಅವರ ಮಗ ಏರೋ ಸಾರಿನೇನ್ ವಿನ್ಯಾಸಮಾಡಿದ.

ಲೋಕೋಪಕಾರ ಹಾಗು ದಾನ ಧರ್ಮಗಳು ಸಮುದಾಯದ ಒಂದು ಭಾಗವಾಗಿದೆ. ಮಿನ್ನಿಯಾಪೋಲಿಸ್-St. ಪಾಲ್ ನಗರಗಳ 40%ಗೂ ಹೆಚ್ಚಿನ ವಯಸ್ಕರು ಸ್ವಯಂ ಸೇವೆ ಕೆಲಸಗಳಿಗೆ ಸಮಯ ವ್ಯಯಿಸುತ್ತಾರೆ. ಈ ಸೇವೆಯು U.S.ನಲ್ಲಿ ಅತಿ ಹೆಚ್ಚಿನ ಪ್ರಮಾಣದಲ್ಲಿದೆ. ಕ್ಯಾಥೊಲಿಕ್ ಚ್ಯಾರಿಟೀಸ್ ಸ್ಥಳೀಯವಾಗಿ ಸಾಮಾಜಿಕ ಸೇವೆಗಳನ್ನು ಅತ್ಯಂತ ದೊಡ್ಡ ಮಟ್ಟದಲ್ಲಿ ಒದಗಿಸುತ್ತವೆ. ಅಮೆರಿಕನ್ ರೆಫ್ಯೂಜಿ ಕಮಿಟಿ ಒಂದು ದಶಲಕ್ಷ ನಿರಾಶ್ರಿತರಿಗೆ ನೆರವನ್ನು ನೀಡುತ್ತದೆ ಹಾಗು ಆಫ್ರಿಕಾ,ಬಾಲ್ಕನ್ಸ್ ಹಾಗು ಏಶ್ಯದ ಹತ್ತು ರಾಷ್ಟ್ರಗಳಿಂದ ಬಂದ ನಿರಾಶ್ರಿತರನ್ನು ಸ್ಥಳಾಂತರಿಸಿದೆ. ಆದಾಗ್ಯೂ ಯಾವುದೇ ಮಿನ್ನಿಯಾಪೋಲಿಸ್ ವ್ಯಾಪಾರಸ್ಥರು ಅಗ್ರ ಕಾರ್ಪೊರೇಟ್ ನಾಗರೀಕರೆನಿಸಿಕೊಂಡಿಲ್ಲದಿದ್ದರೂ, "ಬಿಸ್ನೆಸ್ಸ್ ಎಥಿಕ್ಸ್" ಮಿನ್ನಿಯಾಪೋಲಿಸ್‌ನಲ್ಲಿ ನೆಲೆಯಾಗಿರುವುದರ ಜೊತೆಗೆ ಕಾರ್ಪೊರೇಟ್ ಜವಾಬ್ದಾರಿಯ ಅಧಿಕಾರಿಗಳಿಗೆ "CRO" ಮ್ಯಾಗಜಿನ್ ಸಂಸ್ಥೆಗೆ ಹಿಂದಿನದಾಗಿತ್ತು. ಮಿನ್ನೇಸೋಟ ನಗರದ ಅತ್ಯಂತ ಹಳೆಯ ಪ್ರತಿಷ್ಠಾನ ಮಿನ್ನಿಯಾಪೋಲಿಸ್ ಪ್ರತಿಷ್ಠಾನ ಒಂಬೈನೂರಕ್ಕೂ ಹೆಚ್ಚಿನ ಧರ್ಮದತ್ತಿಸಂಸ್ಥೆಗಳಿಗೆ ಹಣಕಾಸಿನ ನೆರವನ್ನು ನೀಡಿ ಅದರ ನಿರ್ವಹಣೆ ಮಾಡುತ್ತದೆ. ಜೊತೆಗೆ ಲಾಭೋದ್ದೇಶವಿಲ್ಲದ ಸಂಸ್ಥೆಗಳ ಜೊತೆಗೆ ದಾನಿಗಳಿಗೆ ಸಂಪರ್ಕವನ್ನು ಕಲ್ಪಿಸಿಕೊಡುತ್ತದೆ. ಮೆಟ್ರೋಪಾಲಿಟನ್ ಪ್ರದೇಶವು ತನ್ನ ಒಟ್ಟಾರೆ ದತ್ತಿ ದೇಣಿಗೆಗಳಲ್ಲಿ 13%ನಷ್ಟು ಕಲೆ ಹಾಗು ಸಂಸ್ಕೃತಿಯ ಅಭಿವೃದ್ದಿಗೆ ನೀಡುತ್ತದೆ. ಕಲಾ ಸೌಲಭ್ಯಗಳ ಇತ್ತೀಚಿನ ವಿಸ್ತರಣೆಗೆ ಅಂದಾಜಿಸಲಾದ $1 ಶತಕೋಟಿಯಲ್ಲಿ ಅಧಿಕಾಂಶವು ಖಾಸಗಿ ಸಂಸ್ಥೆಗಳ ಕೊಡುಗೆಯಿಂದ ಉಂಟಾಗಿದೆ.

ಶಿಕ್ಷಣ
ಧರ್ಮ ಹಾಗು ಧರ್ಮಕಾರ್ಯಗಳು
ಆರೋಗ್ಯ ಹಾಗು ಸಾರ್ವಜನಿಕ ಉಪಯೋಗಗಳು
ಮಾಧ್ಯಮ